Fantastisk flott villa og eiendom. Ved ankomst lurer man litt på om man er kommet rett. Men det forandrer seg fort når man begynner å utforske både innendørs og utendørs. Utendørs: En stor og flott hage med frukttrær og blomster. Mange sittegrupper. Basseng med tilhørende skifterom med toalett og dusj. Også dusj ved bassenget. En god gammel steinovn for steking av brødmat og pizza om man har tid til slikt. Et eget kjøkken for matlaging ute. Flyttbar grill tilgjengelig ved bassenget. Bordtennis til stor stemning for både store og små.
Innendørs: Enorme rom med stor takhøyde og masse flotte møbler og kunst. Piano for de som kan slikt. 5 soverom, 3 bad og 2 stuer i andre etasje. Fort gjort å miste retningssansen i alle disse rommene, noe som var artig for ungene. Balkong med utsikt til hagen på et av soverommene. Gode senger på alle rom. God garderobeplass.
Vi hadde et supert opphold.